SMD กำไรปี 64 โตกระฉูด 311% มาที่ 320 ลบ. รับรายได้ขายทะลัก เคาะแจกปันผล “หุ้น-เงินสด”
SMD รายงานกำไรปี 64 โตกระฉูด 311% มาที่ 320 ลบ. จากปีก่อนกำไร 78 ลบ. รับรายได้ขายทะลัก เคาะแจกปันผล "หุ้น-เงินสด"
SMD รายงานกำไรปี 64 โตกระฉูด 311% มาที่ 320 ลบ. จากปีก่อนกำไร 78 ลบ. รับรายได้ขายทะลัก เคาะแจกปันผล "หุ้น-เงินสด"
1 มี.ค. 2565

บริษัท เซนต์เมด จำกัด (มหาชน) หรือ SMD รายงานผลประกอบการงวดปี 2564 มีกำไรสุทธิ ดังนี้

โดยบริษัทมีรายได้จากการขายและการบริการในปี 2564 จำนวน 1,621.11 ล้านบาท เพิ่มขึ้น 960.17 ล้านบาท หรือเพิ่มขึ้น 145.27% จากปีก่อนหน้า โดยมีสัดส่วนรายได้ส่วนใหญ่มาจากลูกค้าภาครัฐบาล 67.55% โดยเป็นงบประมาณที่รัฐบาลจัดสรรเพื่อซื้ออุปกรณ์การแพทย์ที่มีความจำเป็นต่อการดูแลผู้ป่วยโรค COVID-19 และบริษัทมีการส่งมอบสินค้าตามงบลงทุนที่อยู่ใน Backlog
อย่างไรก็ดีสัดส่วนรายได้ลูกค้าภาครัฐบาลลดลงจาก 71.06% ในปี 2563 เนื่องจากมีเงินบริจาคเพื่อจัดตั้งโรงพยาบาลสนามและการจำหน่าย ATK ผ่านร้านสะดวกซื้อ
ขณะที่บริษัทมีรายได้จากการบริการ สำหรับปี 2564 บริษัทมีรายได้จากการบริการจำนวน 19.16 ล้านบาท เพิ่มขึ้น 3.72 ล้านบาท หรือเพิ่มขึ้น 24.11% เมื่อเทียบกับปีก่อนหน้า มีสาเหตุหลักมาจากการเพิ่มขึ้นของรายได้จากการให้บริการศูนย์ตรวจการนอนหลับ จำนวน 8.75 ล้านบาท ซึ่งเริ่มดำเนินการในเดือนธันวาคม 2563
พร้อมกันนี้ บริษัทเตรียมปันผลจากงวดดำเนินงานวันที่ 01 ม.ค. 2564 ถึงวันที่ 31 ธ.ค. 2564 เป็นหุ้นปันผล สัดส่วน 20 หุ้นเดิม ต่อ 1 หุ้นปันผล และปันผลเป็นเงินสด 0.50 บาท กำหนดวันที่ไม่ได้รับสิทธิปันผล (XD) วันที่ 15 มี.ค.2565 กำหนดวันที่จ่ายปันผล 20 พ.ค.2565